open-index/open-wikipedia-markdown huggingface dataset:
Ratchet & Clank: Size Matters

***Ratchet & Clank: Size Matters*** ir platformas spēle, ko izstrādājis High Impact Games un izdevis Sony Computer Entertainment PlayStation 2 un PlayStation Portable konsolēm. Tā ir pirmā sērijas spēle PlayStation Portable un piektā spēle kopumā. PSP versija izdota 2007. gadā, PlayStation 2 versija izdota 2008. gadā, bet lejupielādei internetā tā izdota 2009. gadā. Spēles stāsts balstās uz Retčetu un Klanku, brīdī kad viņu atvaļinājumu iztraucē uzdevums atrast kādu nolaupītu meiteni, spēles gaitā iepazīstoties arī ar kādu aizmirstu rasi - Tehnomītiem.

## Ārējās saites
* Oficiālā mājaslapa
Svjatoslavičs

**Svjatoslavičs** var būt:
* Jaropolks Svjatoslavičs — Kijivas (Kenugardas) kagans;
* Volodimirs Svjatoslavičs — Kijivas lielkņazs.
Toms Tamošausks

**Toms Tamošausks** (; dzimis ) ir lietuviešu futbola treneris un bijušais futbolists. Spēlējis pussarga pozīcijā, bijis Lietuvas izlases dalībnieks. Kopš 2017. gada ir Gargždu "Banga" galvenais treneris.

Karjeru sācis 2000. gadā Gargždu "Banga" sastāvā, pēc tam spēlējis Klaipēdas "Atlantas" klubā. 2003. gadā pārgāja uz Maskavas "Dynamo". Vienu gadu tika izīrēts *[[FBK Kaunas]]*. No 2006. līdz 2012. gadam pārstāvēja Latvijas Virslīgas klubu FK Liepājas Metalurgs. Tā sastāvā izcīnījis Latvijas čempiontitulu (2009), kā arī svinējis uzvaru Baltijas līgā (2007). 2006. gadā kļuva par Latvijas kausa ieguvēju.

2013. gada sezonā pārstāvēja citu Latvijas Virslīgas klubu FK Daugava Rīga. Karjeru noslēdza Klaipēdas "Granitas" rindās.

Lietuvas izlasē debitēja  Baltijas kausa spēlē pret Igauniju. Nākamajā spēlē pret Latviju guva savus vienīgos vārtus izlasē. Kopumā izlases rindās aizvadījis 18 spēles.

Pēc spēlētāja karjeras beigām kļuva par treneri. 2017. gadā tika apstiprināts par Gargždu "Banga" galveno treneri.

## Atsauces

## Ārējās saites
Vasiļko Svjatoslavičs

**Vasiļko Svjatoslavičs** (*Васілька Святаславіч*, miris {dat|1144}}) bija Vitebskas kņaza Svjatoslava Vseslaviča dēls no Polockas Rurikoviču dinastijas. Viņa māsa bija Polockas Eifrosīnija. 
Polockas kņazs (1132—1144), kas atjaunoja Polockas kņazu dinastiju, bet pēc viņa nāves sākās cīņas starp trim kņaza Vseslava "Brīnumdara" mantinieku līnijām - Vitebskas, Minskas un Druckas kņaziem.

## Dzīvesgājums
thumb|220px|Kņaza Vasiļko valdīšanas laikā dibinātā Polockas Svētā Pestītāja baznīca (''Царква Сьвятога Спаса'', 1128.—1156.)
Uzskata, ka Vasiļko (Vasilijs) dzimis kņaza Svjatoslava Vseslaviča ģimenē. Kad Kijivas lielkņazs Mstislavs Vladimirovičs 1129. gadā pakļāva Polocku, Vasiliju kopā ar citiem Polockas kņazu dzimtas pārstāvjiem izsūtīja uz Cargradu, ar ko domāta Konstantinopole vai arī Jersika. Iespējams, ka viņš jau 1130. gadā atgriezās dzimtenē un bija Vitebskas kņazs sava izsūtījumā mirušā tēva vietā no 1130. līdz 1132. gadam.

Pēc Hipatija hronikas ziņām Polockas veče 1132. gadā padzina Kijivas lielkņaza dēlu Svjatopolku Mstislaviču un aicināja Vasiļko kļūt par Polockas kņazu. Savas valdīšanas laikā viņš atbalstīja savas māsas Polockas Eifrosīnijas iesāktos baznīcu celtniecības darbus. 1143. gadā viņš izdeva savu meitu par sievu Volīnijas kņazam Svjatoslavam Vsevolodovičam.

Vasiļko Svjatoslavičs miris 1144. gadā, pēc viņa nāves par Polockas kņazu kļuva Rogvolods Borisovičs, kas pirms tam bija noslēdzis savienību ar Kijivas lielkņazu Izjaslavu Mstislaviču pret Minskas kņazu Rostislavu Gļeboviču.

## Literatūra
# Baumgarten N. Genealogies et mariages occidentaux des Rurikides Russes du X-е au ХIII-е siecle /Orientalia Christiana. -Roma.-1927. -N35.-95p. (franciski)
# ПСРЛ, т. 2. Ипатьевская летопись. Фототип. изд. 1908 г. М., 1962. XVI 938 стб. 87 с IVc. (senkrievu)
# Алексеев Л. В. Полоцкая земля // Древнерусские княжества Х-XIII вв. -М., −1975. -С.202-239 (krieviski)
# Данилович В. Е. Очерк истории Полоцкой земли до конца XIV столетия. -К., 1896. −731 с. (krieviski)
# Рапов О. М. Княжеские владения на Руси в первой половине XIII в. -М., 1977. −261 с. (krieviski)
# Войтович Леонтій. Князівські династії Східної Європи (кінець IX — початок XVI ст.): склад, суспільна і політична роль. Історико-генеалогічне дослідження.. — Львів: Інститут українознавства ім. І.Крип’якевича, 2000. — 649 с. —  (ukrainiski)

## Skatīt arī
* Polockas kņazi
* Polockas Rurikoviču dinastija

## Polockas valdnieku ciltskoks

## Piezīmes un atsauces
Sega Superstars Tennis

***Sega SuperStar Tennis*** ir sporta videospēle, ko izstrādājis *[[Sumo Digital]]* un izdevis *[[Sega (uzņēmums)|Sega]]*. Tā darbojas *[[PlayStation 2]]*, *[[Nintendo DS]]*, *[[Xbox 360]]*, *[[PlayStation 3]]* un *[[Wii]]* konsolēs. Spēlē iekļauti sešpadsmit spēlējami tēli desmit dažādos tenisa kortos. Izdota 2008. gada martā.

## Ārējās saites
* Oficiālā mājaslapa
Vadims Gospodars

**Vadims Gospodars** (dzimis ) ir Latvijas futbolists, spēlē pussarga pozīcijā.

Karjeras laikā pārstāvējis FK Jūrmala, FK Jūrmala-VV un Baltkrievijas klubu FC Vitebsk, taču kopš 2012. gada pārstāv Rīgas "Daugavu". Pārstāvējis Latvijas vairākas jaunatnes izlases.

## Atsauces

## Ārējās saites
Soluna Samaja

**Soluna Samaja** (*Soluna Samay*; dzimusi **Soluna Samaja Ketele** (*Soluna Samay Kettel*) ) ir dāņu dziedātāja. Viņa pārstāv Dāniju 2012. gada Eirovīzijas dziesmu konkursā Baku, Azerbaidžānā, ar dziesmu *[[Should've Known Better]]*.

Kopā ar tēvu Gerdu Ketelu (pazīstamu kā *Gee Gee Kettel*) muzicē kopā grupā *Gee Gee & Soluna*. Duets ir izdevis septiņus albumus. Taču pati māksliniece savu soloalbumu *Sing Out Loud* izdeva 2011. gadā. Par Dānijas pārstāvi Eirovīzijā viņa tika izraudzīta *Dansk Melodi Grand Prix 2012* pasākumā, kas notika .

## Diskogrāfija
### Gee Gee & Soluna
* *The Beat Goes On* (2001)
* *Thinking Of You* (2004)
* *Movin’ On* (2006)
* *Lucky Seven* (2007)
* *Just Passing Through* (2008)
* *Streetwise* (2009)
* *The Best & the Rest* (2011)

### Soluna Samaja
;Albumi
* *Sing Out Loud* (2011)
;Singli
* *I Wish I Was a Seagull* (2003)
* *Two Seconds Ago* (2011)
* *Should've Known Better* (2011)

## Atsauces

## Ārējās saites
* 
* Biogrāfija 
*
Daugavas stadions (Daugavpils)

**Daugavas stadions** (arī **stadions "Jaunība"**) bija futbola stadions, kas atradās Daugavas ielā 38, Daugavpilī, Latvijā. Stadions bija kluba "Daugava" mājvieta.

## Vēsture
Sporta stadions Daugavas ielā blakus Daugavpils cietoksnim atradies vismaz no 20. gadsimta 60./70. gadu mijas. Par plāniem celt jaunu stadionu ar 10 tūkstošiem skatītāju vietu un četriem treniņu laukumiem 2006. gada decembrī paziņoja jaunie FK Ditton īpašnieki ar Krievijas uzņēmēju Igoru Mališkovu priekšgalā.

Jauno stadionu ar 1200 skatītāju ietilpību atklāja 2008. gada 19. jūlijā ar Latvijas valstsvienības spēlētāja un tā brīža kluba direktora Aleksandra Isakova atvadu maču. Tika ziņots par ieceri paplašināt tribīnes līdz 5000 vietām. Vēlāk stadions paplašināts līdz ~3500 vietām. Stadiona izveidē ieguldīja ap miljonu eiro.

Pēc Virslīgas licences zaudēšanas klubs vairs nespēja uzturēt stadionu. 2017. gadā stadionu demontēja. Tā vietā atrodas paliekas no padomju laika stadiona celtnes, uz kuras bija uzbūvēta ziemeļu tribīne.

## Atsauces


## Ārējās saites

* Stadions ''Google Maps'' karšu servisā
*Izglītības un zinātnes ministrijas Sporta bāzu reģistrs 
*Stadiona fotogrāfijas 2009. gadā
Luftwaffe

***Luftwaffe*** (, latviski — 'gaisa spēki') ir termins, ar kuru vācu valodā saprot kara aviāciju. Kopš 1956. gada tā sauc Bundesvēra aviāciju jeb **Vācijas Gaisa spēkus**, bet vēsturiski tas ir bijis arī Vērmahta kara aviācijas nosaukums (1935 — 1945).

Vērmahta *Luftwaffe* piedalījās Spānijas pilsoņu karā un Otrajā pasaules karā. Pēc Trešā reiha kapitulācijas 1946. gadā *Luftwaffe* tika izformēta.

Rietumvācijai pēc kara bija jāievēro virkne ierobežojumu militārajā jomā, kas neļāva tai izvērst kara aviācijas formēšanu, tomēr situācija būtiski izmainījās 1955. gadā, kad Rietumvācija tika uzņemta NATO. Jau nākamā gada 9. janvārī ar rietumu sabiedroto palīdzību Bundesvērā tika atjaunota *Luftwaffe*. Pēc Vācijas atkalapvienošanās Austrumvācijas kara aviācija tika iekļauta *Luftwaffe*.

Pēc Otrā pasaules kara *Luftwaffe* ir piedalījusies Dienvidslāvijas karos un Afganistānas karā. Tā piedalās arī Baltijas gaisa telpas patrulēšanas misijās.
## Atsauces

## Ārējās saites
Mētra

**Mētra** var būt:

* mētras, lūpziežu dzimtas ģints augi;
* dažu augu stublājs ar lapām (piemēram, melleņu mētra);
* Emajegi senais nosaukums latviešu valodā;
* Pubuļupes cits nosaukums;
* Mētra (personvārds)

## Cilvēki ar šādu uzvārdu
* Salvis Mētra (1984), latviešu basketbolists.

## Skatīt arī
* Mētrājs
USA-215

**USA-215** jeb **NROL-41** ir ASV izlūkošanas pavadonis. Tas palaists 2010. gadā Nacionālā izlūkošanas biroja vajadzībām.

Oficiāli par kosmiskā aparāta parametriem un uzdevumiem nekas netiek izpausts, bet neatkarīgi analītiķi secinājuši, ka *NROL-41* ir jaunās izlūkošanas pavadoņu sistēmas Future Imagery Architecture (FIA) pirmais radara komponents.

*NRO L-41* tika palaists  04:03:30 UTC ar nesējraķeti Atlas V/501 no Vandenberga Gaisa spēku bāzes starta kompleksa *SLC-3E*. Pēc ieiešanas orbītā pavadonim dots nosaukums *USA-215*.

## Atsauces
Alberts Nikoļskis

**Alberts Nikoļskis** (dzimis  Rīgā) ir bijušais latviešu futbolists, spēlēja vārtsarga pozīcijā. Karjeras laikā pārstāvējis FK Auda, FK Rīga, Dinaburg FC, FC Jūrmala. 2007. gada Virslīgas čempionātā viņš FK Rīga sastāvā izcīnīja bronzas medaļu.

## Atsauces

## Ārējās saites

* ''Soccerpunter'' profils
Edvards Maibridžs

**Edvards Maibridžs** (; dzimis , miris ) bija angļu fotogrāfs, kas lielāko daļu profesionālās dzīves pavadījis ASV. Pirmais fotogrāfijas vēsturē izmantoja vienlaicīgi vairākus fotoaparātus. Izgudrojis *Zoopraxiscope* — iekārtu filmu projicēšanai, kas pastāvēja līdz pat celuloīda filmu lentes izgudrošanai.

## Animācijas

Attēls:Muybridge_horse_gallop_animated_2.gif|
Attēls:Muybridge_horse_jumping_animated.gif|
Attēls:Zoopraxiscope 16485u.gif|1893
Attēls:Zoopraxiscope 16485d.gif|1893
Attēls:Phenakistoscope 3g07690a.gif|1893
Attēls:Phenakistoscope 3g07690d.gif|1893
Attēls:Phenakistoscope 3g07690b.gif|1893
Attēls:Muybridge Buffalo galloping.gif|
Attēls:Muybridge ascending stairs animated.gif|
Attēls:Muybridge ascending stairs animated 2.gif|
Attēls:Eadweard Muybridge 1.gif|
Attēls:Eadweard Muybridge 2.gif|
Cisji

**Imperatore atraitne Cisji** (, ; dzimusi , mirusi ) bija mandžūru imperatore Ķīnā no 1898. gada, tomēr reālā vara Ķīnā viņai piederēja 47 gadus no 1861. gada līdz savai nāvei 1908. gadā. Bija precējusies ar Ķīnas imperatoru Sjaņfenu. No 1861. līdz 1873. gadam un no 1875. līdz 1889. gadam bija reģente. 1898. gadā koncentrējusi varu savās rokās pēc galma apvērsuma.

## Atsauces

## Ārējās saites
* 
*
Pratibha Patila

**Pratibha Devisingha Patila** (, dzimusi ) ir bijusī Indijas prezidente (2007—2012). Viņa bija pirmā sieviete, kas atradās šajā amatā.

Pirms nonākšanas prezidenta krēslā Pratibha Patila bija Rādžastānas gubernatore. No 1991. līdz 1996. gadam viņa bija arī Indijas parlamenta apakšpalātas locekle.
Brokoļi

**Brokoļi** (*Brassica oleracea* var. *italica*) ir dārza kāposta pasuga. Tie ir viengadīgi augi. Brokoļu stumbra galā veidojas blīvi kopā saauguši, mazi, zaļi pumpuri, veidojot galviņu. Plaši tiek izmantots uzturā. Satur daudz vitamīnu, īpaši C vitamīnu. Brokoļu izcelsmes vieta ir Mazāzija un Vidusjūras austrumu zemes. Vislabāk tie aug mitrā, vēsā klimatā. Galviņas novāc, kad to izmērs sasniedz 10—17 cm.

2008. gadā aptuveni puse no visas brokoļu ražas tika ievākta Ķīnā. Nākamās lielākās brokoļu audzētājvalstis ir Indija, Amerikas Savienotās Valstis, Spānija un Itālija.

## Ārējās saites
Silent Hill: Origins

***Silent Hill: Origins***, zināms kā *Silent Hill Zero* Japānā, ir datorspēle PlayStation Portable un piektā spēle Silent Hill sērijā, kuriem šī spēle kalpo kā priekštece stāstā. Tā ir izdzīvošanas-šausmu spēle.
Spēli izdevis Konami Digital Entertainment un izstrādājis Climax Studios, tā izdota 2007. gada novembrī, taču vēlāk pārnesta uz PlayStation 2 2008. gada martā.

Notiekot epinomiskā iedomu amerikāņu pilsētā, *Origins* seko Trevisa Greidija stāstam, kā viņš meklē meiteni, kuru izglābis no ugunsgrēka divās paralēlās dimensijās. Meklējumu laikā viņš uzzina iepriekš nezinātus faktus par savu bērnību, pēc tam uzzina par pilsētas reliģisko kultu, kurš veic rituālus, lai atdzīvinātu dievību, kuru tie pielūdz.

*Origins* priekš PSP kopumā ir kritikas labi pieņemta par labo spēles mehānismu un labo grafiku, tikmēr kā mīnusi tika uzskatīti spēles īsais garums un pārāk striktā Climax Studios pieturēšanās spēļu sēriju formulai. PS2 pārnesums saņēma mazliet zemāku vērtējumu dēļ viduvējās grafikas kvalitātes, kā arī dažu kameras un vadības problēmu dēļ.

## Ārējās saites
* GameSpot
Kāposti

**Kāposti** (*Brassica*) ir krustziežu dzimtas ģints.

## Klasifikācija
Kāpostu ģintī ietilpst 43 sugas.

* 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 

## Atsauces
Džedzjana

**Džedzjanas province** (, ) ir viena no Ķīnas 22 provincēm. Province atrodas Lielajā Ķīnas līdzenumā. Robežojas ar Dzjansu, Aņhui, Dzjansji un Fudzjaņas provincēm, kā arī ar Šanhajas municipalitāti. Austrumos to apskalo Austrumķīnas jūra. Provinces administratīvais centrs un lielākā pilsēta ir Handžou. 2010. gadā Džedzjanas provincē dzīvoja 54,4 miljoni iedzīvotāju, no kuriem 99,2% ir haņi, 0,4% — še, 0,4% — citi.

## Ārējās saites
Jupiter Centre

***Jupiter Centre*** ir augstceltne Rīgā, A klases biroju ēka Skanstes ielā 7. Ēka sastāv no 14 stāviem un 2 līmeņu pazemes autostāvvietas, kas ir paredzēta 170 automašīnām. Ēkas projekta attīstība tika uzsākta 2003. gadā, bet būvniecības darbi 2007. gadā. Sākotnēji ēku nodot ekspluatācijā tika plānots 2009. gada decembrī, tomēr, saistībā ar tehnoloģisko pārtraukumu, nodošana ekspluatācijā tika pārcelta uz 2012. gada septembri. Kopējās ēkas būvniecības izmaksas ir 14 miljoni Ls.

## Projekta attīstība
Projekts attīstība tika uzsākta 2003. gadā. Projekts piedzīvoja vairākas izmaiņas līdz ar Rīgas Attīstības plāna apstiprināšanu 2006. gadā. 2007. gadā to iegādājās investori un sāka būvniecību, kā ģenerāluzņēmēju piesaistot SIA "RE&RE". Ēkas būvniecības procesā bija arī tehnoloģiskais pārtraukums, aptuveni pusotru gadu, kura laikā celtne tika iekonservēta un apsargāta.

## Būvniecība
Biroju ēkas būvniecība tika uzsākta 2007. gadā. 2008. gada 19. septembrī, noslēdzot nulles cikla būvniecību un sākot virszemes celtniecību, biroju ēkai tiks ielikts pamatakmens. 2011. gada 27. aprīlī biroja kompleksa tika svinēti spāru svētki.

### Tehniskais apraksts
Karkass — monolīta dzelzsbetona kolonnas un pārsegumi. Ārsienas — stiklotajās daļās alumīnija konstrukcijas fasāžu sistēma ar dubulto stikla pakešu aizpildījumu kā arī siltinātu paneļu fragmentiem. 1. stāva līmenī atklāta atveidņotas monolītā dzelzsbetona daļas. Iekšsienas — ģipškartona starpsienas, stiklotas iekšsienas, kā arī mūrētas vieglbetona bloku starpsienas. Starpstāvu pārsegums — monolītais dzelzsbetons. Jumts — dzelzsbetona pārsegums, profilētās metāla loksnes, virs tā siltumizolācijas kārta 200 mm biezumā un ruļļmateriāla jumta segums. Logi un durvis — alumīnija konstrukcijas logi, stiklotas un ugunsdrošās durvis, fasāžu sistēmas ar stikla pakešu aizpildījumu. Lifti — četri ātrgaitas lifti no abiem autostāvvietas stāviem. Inženiertīkli — visas nepieciešamās komunikācijas, datortīkls. Videonovērošanas un apsardzes sistēmas, ugunsdzēsības signalizācija un automātiskā sprinkleru sistēma, ventilācija un dzesēšana, ka arī citi tehniskie risinājumi, kas veicina siltuma un elektroenerģijas patēriņa ekonomiju.

### Būvtehnoloģijas un materiāli
Biroja ēkas pamati tika izbūvēti no urbtajiem dzelzsbetona pāļiem 20—30 metru dziļumā. Karkasa kolonnas un pārnesumi tapa monolītā dzelzsbetona tehnoloģijā. Visas ēkas fasādes ir pilnībā stiklotas, izmantojot alumīnija konstrukciju sistēmu ar trīskāršo stikla pakešu aizpildījumu, kā arī siltinātu paneļu fragmentiem. Ēkas ziemeļu fasādē atsevišķos fragmentos stiklotās plaknes tika aizstātas ar dekoratīvu un funkcionālu materiālu — stikla profilītu.

## Skatīt arī
* Tipveida dzīvojamā apbūve Rīgā

## Atsauces

## Ārējās saites
* Jupiter Centre oficiālā mājas lapa
* Ēkas profils portālā SkyscraperCity
Rietumflandrija

**Rietumflandrija** (, , , ) ir viena no desmit Beļģijas provincēm valsts ziemeļu daļā, Flandrijā. Ziemeļos provinci apskalo Ziemeļjūra. Robežojas ar Nīderlandi ziemeļaustrumos, ar Austrumflandriju austrumos, ar Eno dienvidos un ar Franciju dienvidrietumos un rietumos. Provinces administratīvais centrs un lielākā pilsēta ir Brige. Nākamās lielākās pilsētas ir Kortreika, Ostende, Rūselare un Varegema. Provinces kopējā platība ir 3 125 km², pēc 2013. gada datiem provincē dzīvo 1 164 967 iedzīvotāji.

## Ārējās saites
Bojans Ģorģievskis

**Bojans Ģorģievskis** (; dzimis 1992. gada 25. janvārī Skopjē) ir ziemeļmaķedoniešu futbolists, kurš šobrīd (2019) spēlē Albānijas Superlīgas kluba FK Teuta Durrës.

## Ārējās saites
Rasnupļi

**Rasnupļi** ir ciems Rēzeknes novada Nautrēnu pagastā, otrs lielākais, pēc iedzīvotāju skaita, pagastā. Tā apkārtnē atrodas valsts nozīmes arheoloģiskais piemineklis -  Rasnupļu (Opinku, Žogotu) pilskalns.

Ciems ir izvietojies pagasta vidienē 2&nbsp;km attālumā no pagasta centra Rogovkas, 32&nbsp;km no novada centra Rēzeknes un 269&nbsp;km no Rīgas.

1897. gadā ciemā bija 13 sētas ar 107 cilvekiem.

## Iedzīvotāju skaita izmaiņas
Esošajās robežās kopā ar Žogotas, pēc CSP datiem.

## Atsauces
Znūteņi (nozīmju atdalīšana)

**Znūteņi** () var būt:

* Znūteņi — apdzīvota vieta Nautrēnu pagastā;
* Sutru pagasta Znotiņu pamatnosaukums;
* Vārkavas pagasta Znotiņu pamatnosaukums.

## Skatīt arī
* Znotiņi
* Znūteņmuiža
* Znūteņu Onckuļi
Rostislavs Gļebovičs

**Rostislavs Gļebovičs** (, dzimis pēc 1090., miris 1165. gadā) bija viens no Minskas kņaza Gļeba Vseslaviča dēliem no Polockas Rurikoviču dinastijas. Minskas kņazs (1146—1151, 1159—1165), Polockas kņazs (1151—1159). Cīnījās par varu Polockas kņazistē ar citām kņaza Vseslava "Brīnumdara" mantinieku līnijām — Vitebskas un Druckas kņaziem.

## Dzīvesgājums
Dzimis Minskas kņaza Gļeba Vseslaviča (ap 1060.—1119.) ģimenē pēc 1090. gada. Pēc viņa vectēva Vseslava Bračislaviča nāves 1101. gadā Polockas kņaziste tika sadalīta starp viņa dēliem un Rostislava tēvs Gļebs Vseslavičs kļuva par Minskas kņazu. 1119. gadā Minskas kņazs cieta sakāvi karā pret Kijivas lielkņazu Vladimiru Monomahu, tika sagūstīts un aizvests uz Kijivu, kur mira. Minskas kņazisti pievienoja Kijivas lielkņaza valdījumiem.

Pēc lielkņaza Mstislava Vladimiroviča nāves 1132. gadā sākās dinastiju cīņas starp dažādām Vladimira Monomaha pēcnācēju dzimtām.
1144. gadā par Polockas kņazu kļuva viņa sāncensis Rogvolods Borisovičs no Druckas kņazu līnijas, bet Rostislavam Gļebovičam 1146. gadā izdevās iegūt Minskas kņaza titulu. Rostislavs noslēdza pret Rogvolodu vērstu savienību ar Čerņigovas kņazu Svjatoslavu Oļgoviču un Rostovas-Suzdaļas kņazu Juriju Vladimiroviču Dolgorukiju. Kad Jurijs Vladimirovičs Dolgorukijs 1151. gadā kļuva par Kijivas lielkņazu, Polockas veče kņazu Rogvolodu padzina un Rostislavs kļuva par Polockas kņazu. Par Minskas kņazu viņš iecēla savu jaunāko brāli Volodaru Gļeboviču.

Savukārt, kad Jurijs Dolgorukijs 1157. gadā zaudēja Kijivas lielkņaza troni, Rogvolods-Vasīlijs Borisovičs atguva Druckas kņaza titulu un 1159. gadā Polockas veče padzina Rostislavu. Viņš devās atpakaļ uz Minsku pie saviem brāļiem, kopā ar kuriem viņam 1160. gadā izdevās atkarot Rogvolodam Izjaslavas kņazisti, bet Rogvoloda-Vasīlija Borisoviča vadītais karaspēks sešas nedēļas aplenca Minsku. Kņazs Rostislavs pēc tam hronikās vairs nav pieminēts, uzskata, ka viņš miris pēc 1161. gada.

Viņa brālis Volodars Gļebovičs nocietinājās Gorodecas pilī, kuru 1162. gadā aplenca Rogvoloda-Vasīlija karaspēks. Tomēr viņam kopā ar leišiem izdevās sakaut Rogvoloda karadraudzi. Par Polockas kņazu kļuva Vitebskas kņazs Vseslavs Vasiļkovičs.

## Polockas valdnieku ciltskoks

## Skatīt arī
* Polockas kņazi
* Polockas Rurikoviči

## Atsauces

## Ārējās saites

## Literatūra
# Baumgarten N. Genealogies et mariages occidentaux des Rurikides Russes du X-е au ХIII-е siecle /Orientalia Christiana. -Roma.-1927. -N35.-95p. (franciski)
# ПСРЛ, т. 2. Ипатьевская летопись. Фототип. изд. 1908 г. М., 1962. XVI 938 стб. 87 с IVc. (senkrievu)
# Алексеев Л. В. Полоцкая земля // Древнерусские княжества Х-XIII вв. -М., −1975. -С.202-239 (krieviski)
# Данилович В. Е. Очерк истории Полоцкой земли до конца XIV столетия. -К., 1896. −731 с. (krieviski)
# Войтович Леонтій. Князівські династії Східної Європи (кінець IX — початок XVI ст.): склад, суспільна і політична роль. Історико-генеалогічне дослідження.. — Львів: Інститут українознавства ім. І.Крип’якевича, 2000. — 649 с. —  (ukrainiski)
# Рыжов К. Все монархи мира. Россия. М., 2005
1960. gada Latvijas čempionāts šahā

**1960. gada Latvijas šaha čempionāts** - Latvijas PSR 17. šaha čempionāts vīriešiem un Latvijas PSR 14. šaha čempionāts sievietēm.

## Turnīra gaita
Latvijas PSR 17. šaha čempionāts vīriešiem notika no 20. maija līdz 13. jūnijam 1960. gadā Rīgā. Pēc divu gadu pārtraukumu Aivars Gipslis pārliecinoši apsteidza savus tuvākos konkurentus un izcīnīja savu ceturto Latvijas PSR čempiona titulu.

Latvijas PSR 14. šaha čempionāts sievietēm notika 1960. gadā Rīgā. Arī sieviešu turnīrā Milda Lauberte spēja atgūt Latvijas PSR čempiones titulu pēc divu gadu pārtraukuma. Tā viņai bija pēdējā, vienpadsmitā uzvara Latvijas PSR čempionātos un 13 Latvijas čempiones tituls (pieskaitot vēl uzvaras 1937. un 1943. gada čempionātos). Tas joprojām ir Latvijas šaha čempionātu uzvaru skaita nepārspēts rekords.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1960. gada Latvijas PSR 17. čempionāta šahā vīriešiem turnīra tabula un partijas

## Atsauces

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* Z.Trenko "Latvijas pirmā šacha karaliene", Rīga, autora izdevums, 2011, .
* Žurnāls "Šahs", Rīga, 1960.
Lucasfilm

***Lucasfilm*** ir ASV kinokompānija, ko  dibinājis Džordžs Lūkass. Kompānija atrodas Sanfrancisko. Pazīstamākās *Lucasfilm* uzņemtās filmas ir tetraloģija par Indianu Džonsu un kinoeposs "Zvaigžņu kari". No 2009. gada *Lucasfilm* izlaiž "Zvaigžņu karu" televīzijas seriālu. 2012. gadā kinokompānija tika pārdota kompānijai *[[The Walt Disney Company]]*.

## Struktūrvienības
*Lucasfilm* kino korporācijā ietilpst:

* *[[LucasArts]]* (video un datorspēles);
* *Lucas Digital* (datorfilmēšana un attēla apstrāde);
* *Lucas Licensing* (patenti, tiesības un tirdzniecība);
* *Lucasfilm Animation* (multiplikācija, studijas Kalifornijā un Singapūrā);
* *Lucas Online* (datortehnoloģijas).

*Lucas Digital* un *Lucas Licensing* sevī ietver vēl meitas uzņēmumus.

## Studijas pārdošana kompānijai ''Disney''
2012. gada oktobra beigās Roberts Aigers un Džordžs Lūkass paziņoja par savas kinokompānijas pārdošanu kompānijai The Walt Disney Company par 4 miljardiem ASV dolāru. Puse apmaksas tiks veikta ar *Disney* akcijām. Šī darījuma rezultātā *Disney* kompānija iegūs tiesības uz *Lucasfilm* studijām un citi studijas īpašumi.

## Filmogrāfija (nepilna)
* "Amerikāņu grafiti" (1973)
* "Zvaigžņu kari: Jaunā cerība" (1977)
* "Zvaigžņu kari: Impērija dod atbildes triecienu" (1980)
* "Pazudušā šķirsta meklējumos" (1981)
* "Zvaigžņu kari: Džedu atgriešanās" (1983)
* "Indiana Džonss un likteņa templis" (1984)
* "Misima" (1985)
* "Labirints" (1986)
* "Pīle Hovards" (1986)
* "Vilova" (1988)
* "Zeme pirms laika sākuma" (1988)
* "Indiana Džonss un pēdējais krustakarš" (1989)
* "Zvaigžņu kari: Ļaunumu vēstošā ilūzija" (1999)
* "Zvaigžņu kari: Klonu uzbrukums" (2002)
* "Zvaigžņu kari: Situ atriebība" (2005)
* "Indiana Džonss un kristāla galvaskausa karaļvalsts" (2008)

## Atsauces

## Ārējās saites
* Lucasfilm.com
Miglenieku ciems

**Miglenieku ciems** bija administratīvi teritoriāla vienība Kārsavas rajonā. 1945. gada 10. septembrī Ludzas apriņķa Nautrēnu pagastā izveidoja Miglenieku ciema padomi. 1949. gada 31. decembrī pēc pagasta likvidēšanas ciemu iekļāva Kārsavas rajonā. Ciemu likvidēja 1954. gada 14. jūnijā, tā teritoriju pievienojot Nautrēnu ciemam.

## Cilvēki
* Nikodems Rancāns (1870 — 1933), katoļu garīdznieks, Latgales Atmodas kustības darbinieks.
## Atsauces
1959. gada Latvijas čempionāts šahā

**1959. gada Latvijas šaha čempionāts** - Latvijas PSR 16. šaha čempionāts vīriešiem un Latvijas PSR 13. šaha čempionāts sievietēm.

## Turnīra gaita
Latvijas PSR 16. šaha čempionāts vīriešiem notika no 23. aprīļa līdz 15. maijam 1959. gadā Rīgā. Salīdzinot ar iepriekšējiem čempionātiem tajā bija paredzēts samazināt dalībnieku skaitu, taču sakarā ar Mihaila Tāla, Aivara Gipsla nepiedalīšanos un Aleksandra Koblenca izstāšanos slimības dēļ ierasto 20 dalībnieku vietā turnīrā bija tikai 13 dalībnieki. Īsajā distancē turnīra favorīti Jānis Kļaviņš un Jānis Klovāns piekāpās mazāk titulētajiem Kārlim Klāsupam un Pēterim Kampenusam, kuri kopvērtējumā dalīja pirmo vietu. Pēc reglamenta bija jāspēlē 4 partiju papildus mačs. Tajā abi pretinieki guva pa 2 uzvarām, un mačs bija jāturpina līdz pirmajai uzvarai. 5. un 6. partija beidzās neizšķirti, bet 7.partijā uzvarēja Klāsups un kļuva par Latvijas PSR čempionu.

Latvijas PSR 13. šaha čempionāts sievietēm notika 1959. gadā Rīgā. Abas favorītes - Milda Lauberte un Zāra Nahimovska - tikās jau trešajā kārtā. Savstarpējā partija beidzās ar Laubertes uzvaru, tomēr daudzie Laubertes neizšķirti turnīra gaitā ļāva Nahimovskai apsteigt savu galveno konkurenti un otro gadu pēc kārtas kļūt par Latvijas PSR čempioni.

## Latvijas vīriešu šaha čempionāta turnīra tabula
:

:

## Latvijas sieviešu šaha čempionāta turnīra tabula
:

## Ārējās saites
*  1959. gada Latvijas PSR 16. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* Z.Trenko "Latvijas pirmā šacha karaliene", Rīga, autora izdevums, 2011, .
* Žurnāls "Šahs", Rīga, 1959.
1962. gada Latvijas čempionāts šahā

**1962. gada Latvijas šaha čempionāts** - Latvijas PSR 19. šaha čempionāts vīriešiem un Latvijas PSR 16. šaha čempionāts sievietēm.

## Turnīra gaita
Latvijas PSR 19. šaha čempionāts vīriešiem notika 1962. gadā Rīgā. Turnīrā ārpus konkurences piedalījās uzaicinātie šahisti no Krievijas: starptautiskais lielmeistars Aleksandrs Tolušs, starptautiskais meistars Aleksejs Suetins un PSRS sporta meistars Aleksandrs Hellers. Tāpat kā iepriekšējā gada atklātajā čempionātā viesiem neizdevās uzvarēt turnīrā. Savu otro Latvijas PSR čempiona titulu sīvā cīņā ieguva Jānis Klovāns, kuram par puspunktu izdevās apsteigt Israelu Zilberu. Iepriekšējā gada čempions Aivars Gipslis palika trešais, bet vienīgais lielmeistars Tolušs ieņēma tikai 5. vietu.

Latvijas PSR 16. šaha čempionāts sievietēm notika 1962. gadā Rīgā. Šoreiz nevienai no dalībniecēm neizdevās izvairīties no zaudējuma kādā no partijām. Savu ceturto Latvijas PSR čempiones titulu izcīnīja Zāra Nahimovska, kura bija veiksmīgāka par savu spēcīgāko konkurenti Mildu Lauberti. Pirmo reizi čempionāta finālā spēlēja nākamā daudzkārtējā Latvijas čempione Astra Ērgle (Klovāne).

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1962. gada Latvijas PSR 19. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* "19. Latvijas PSR čempionāts 1962. gadā", Latvijas PSR CŠK izdevums, Rīga, 1963.
* Žurnāls "Šahs", Rīga, 1962.
Sus Dungo

**Sus Dungo** ir latviešu indipopa meiteņu grupa no Rīgas, esošajā sastāvā kopš 2010. gada.

## Vēsture
2010. gada sākumā tiek izdots pirmais singls — videoklips dziesmai "UNA", nonākot rotācijā un topos Latvijas Mūzikas kanālā, kā arī iegūst atbalstu radio.

Radio SWH un Alternatīvās modes un mākslas nedēļas MOMENTweek ietvaros izsludinātajā jauno izpildītāju konkursā "Radio SWH Future", "Sus Dungo" ir viena no divām grupām, kas iegūst tiesības uzstāties modes nedēļā.

"Sus Dungo" iesilda *[[Anathema]]* solistu un ģitāristu, mūziķi Denjelu Kevanu viņa solotūrē; tiek uzaicinātas un pievienojas tūres turpinājumā Igaunijā, Tallinā.

"Sus Dungo" oriģinālmūzika tiek izmantota īsfilmā "Kaleidoskops", kas uzvar īsfilmu konkursā "Tech-ex.com Cup", Ķīnā.

2011. gada rudenī populārais dzīvesstila žurnāls "Veto magazine" publicē interviju ar meitenēm — "Dūdiņroks un dungošana". *Tās ir meitenes — drīzāk pat dāmas — ar ziediem matos un zaļo rokenrolu sirdī.*

2011. gada rudenī grupas vokāliste un flautiste Elizabete Balčus izdod savu solo debijas albumu "Wooden Horse" un iegūst Latvijas Mūzikas ierakstu gada balvu nominācijā "Labākā debija"

2011. gada nogalē "Sus Dungo" izdod singlu "Balle" kopā ar Imanta Ziedoņa fondu "Viegli", ierakstā piedaloties Renāram Kauperam, *[[Goran Gora]]*, *[[Astro'n'out]]* solistei Mārai Upmanei-Holšteinei un citiem fonda mūziķiem un dalībniekiem. "Balle" atskaņota Latvijas radiostacijās (Radio 101, Latvijas Radio) un izmantota Latvijas Neatkarīgā Televīzija raidījumā "Lapsas virtuvē".

Grupas dzīvais koncertieraksts kafejnīcas "Piens" "Galvaspilsētas brīnumi" sērijās pirmajā tās izrādīšanas nedēļā sasniedz rekordlielu, ap 3 tūkstošiem, skatījumu skaitu. Līdz šim sērijās filmējušies tādi mūziķi kā *[[Martin Confused]]* un ģitārista Kaspara Ansona un bundzinieka Riharda Fedotova projekts "Zemūdene".

"Sus Dungo" tiek sauktas par pēdējo gadu interesantākajām un krāšņākajām parādībām pašmāju neatkarīgajā popmūzikā, 2012. gada 7. jūnijā izdod pirmo albumu latviešu valodā "Rasā pēdas", kas tiek atzinīgi novērtēts no mūzikas kritiķiem un saņem Latvijas Mūzikas ierakstu gada balvu nominācijā 2012. gada "Labākā debija".

## Grupas dalībnieces
Grupas sastāvā kopš 2010. gada ir Diāna Čepurnaja (balss, ģitāra, bandžo), Anneli Arro (sitamie instrumenti, bungas, balss), Marika Arro (basģitāra, balss), Marta Trofimova (ģitāra, ukulele), Elizabete Balčus (balss, flauta, metalofons), Liene Dravniece (balss, akordeons, taustiņinstrumenti), Elizabeta Angelika Lāce (arfa, taustiņinstrumenti).
Kopš grupas dibināšanas dueta līdz 2012. gada septembrim grupā aktīvi muzicējusi Kate Pāvula (balss, vijole, ukulele).

## Atsauces

## Ārējās saites
* Sus Dungo oficiālā mājaslapa
Ukulele

thumb|right|''Martin 3K Professional Ukulele''
**Ukulele** jeb **Havaju ģitāra** ir strinkšķināmais stīgu instruments, ko spēlē ar pirkstiem un/vai ar mediatoru.

Ir četri ukuleļu veidi — soprāna jeb standarta, koncerta, tenora un baritona, kas atšķiras pēc izmēriem, baritona - arī pēc skaņojuma. Standarta ukuleles skaņojums ir G-C-E-A. G stīga tiek skaņota oktāvu augstāk, lai gan daži dod priekšroku arī "zemajam G" skaņojumam, kad G stīga tiek skaņota oktāvu zemāk. Bieži tiek izmantots arī D-skaņojums: A-D-F#-B, kas liekot ukulelēm (it īpaši mazajām) skanēt maigāk un "saldāk".

## Atsauces
1961. gada Latvijas čempionāts šahā

**1961. gada Latvijas šaha čempionāts** - Latvijas PSR 18. šaha čempionāts vīriešiem un Latvijas PSR 15. šaha čempionāts sievietēm.

## Turnīra gaita
Latvijas PSR 18. šaha čempionāts vīriešiem notika 1961. gadā Rīgā. Tā kā turnīrā ārpus konkurences piedalījās uzaicinātie PSRS sporta meistari šahā Vladimirs Saigins (Baltkrievija), Valters Heuers un Gunnars Ūsi (abi - Igaunija), Dmitrijs Rovners (Krievija), Vitauts Baršausks (Lietuva), tas tiek dēvēts par atklāto Latvijas PSR čempionātu. Šoreiz mājinieki nebija viesmīlīgi, un Aivars Gipslis pārliecinoši izcīnīja savu otro pēc kārtas un kopumā piekto Latvijas PSR čempiona titulu. Otro vietu tikpat pārliecinoši ieņēma Jānis Klovāns, un tikai trešais bija daudzkārtējais Baltkrievijas čempions Saigins.

Latvijas PSR 15. šaha čempionāts sievietēm notika 1961. gadā Rīgā. Lai gan Milda Lauberte cīnījās bez zaudējumiem, tomēr daudzo neizšķirtu dēļ viņa palika ārpus pirmā trijnieka. Savu trešo Latvijas PSR čempiones titulu ar lielisku rezultātu izcīnīja Zāra Nahimovska.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1961. gada Latvijas PSR 18. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* Z.Trenko "Latvijas pirmā šacha karaliene", Rīga, autora izdevums, 2011, .
* "18. Latvijas PSR čempionāts 1961. gadā", Latvijas PSR CŠK izdevums, Rīga, 1963.
* Žurnāls "Šahs", Rīga, 1961.
Repkors

**Repkors** () ir alternatīvā roka žanrs, kam raksturīgs ir repa izpildījums vokāla vietā. Repkors sevī ietver tādu žanru instrumentālās un vokālās īpašības kā pankroks, smagais pankroks un hiphops.

## Vēsture
Repkors izveidojās 1980. gadu otrajā pusē, kopā ar līdzīgi sakrustoto mūzikas žanru fankmetālu. Smagā pankroka grupa *[[Beastie Boys]]* uzsāk spēlēt hiphopa mūziku. Viņu debijas albumam "*Licensed to Ill*" ir raksturīgs roka skanējums. Tiek uzskatīts, ka grupa *[[Biohazard]]* arī ir spēcīgi ietekmējusi žanra attīstību. Kalifornijas pankgrupa *[[(həd) pe]]* izpilda dažādu mūzikas žanru sajaukumu, no hiphopa un regeja līdz smagajam pankrokam un metālam. Tiek uzskatīts, ka viņi izpilda repkoru, tomēr mūziķi savu stilu nodēvējuši par *"G-punk"*.

Savu popularitāti žanrs sasniedza 1990. gadu beigās pateicoties grupām *[[Linkin Park]]*, *[[Limp Bizkit]]*, 311, *[[Bloodhound Gang]]*, un *[[Kid Rock]]*.

## Atsauces
Gļebovičs

**Gļebovičs** var būt:
* Rostislavs Gļebovičs — Minskas un Polockas kņazs;
* Volodars Gļebovičs — Gorodecas, Minskas un Polockas kņazs.
Baroque (spēle)

***Baroque*** ir *[[Sting Entertainment]]* izstrādāta lomu spēle, ko Eiropā izdevis *[[Rising Star Games]]*. Tā sākotnēji izstrādāta *[[Sega Saturn]]* konsolei, bet vēlāk pārnesta uz *[[PlayStation]]*. Tad to pārtaisīja *[[Sting Entertainment]]*, plānojot spēli izdot tikai Japānā, bet vēlāk tika pieņemts lēmums par *Baroque* izdošanu ASV *[[PlayStation 2]]* un *[[Wii]]* konsolēm, kas tika īstenots 2008. gada 8. aprīlī.

## Ārējās saites
* Oficiālā mājaslapa
2012. gada Latvijas futbola 1. līgas sezona

**Latvijas futbola 1. līgas 2012. gada sezona** bija 21. Pirmās līgas sezona, kas sākās , bet noslēdzās . Tajā piedalījās 14 komandas, kas aizvadīja divu riņķu turnīru.

## Dalībnieki
* SK Liepājas metalurgs-2
* FK Ventspils-2
* Skonto FC-2
* FK Jelgava-2
* FS METTA/Latvijas Universitāte-2
* JPFS/FK Spartaks-2
* Rīgas Futbola skola
* FK Auda
* Rēzeknes BJSS
* BFC Daugava
* FK Tukums
* SFK Varavīksne
* Valmieras FK
* Ilūkstes NSS

## Atsauces

## Ārējās saites
* Latvijas Futbola federācija
1963. gada Latvijas čempionāts šahā

**1963. gada Latvijas šaha čempionāts** - Latvijas PSR 20. šaha čempionāts vīriešiem un Latvijas PSR 17. šaha čempionāts sievietēm.

## Turnīra gaita
Latvijas PSR 20. šaha čempionāts vīriešiem notika no 12. februāra līdz 3. martam 1963. gadā Rīgā. Cīņa par uzvaru ritēja starp iepriekšējo gadu čempioniem Aivaru Gipsli un Jāni Klovānu. Gipslim vienīgajam no turnīra dalībniekiem izdevās izvairīties no zaudējumiem un atgūt čempiona nosaukumu. Tas bija viņa sestais Latvijas PSR čempiona tituls.

Latvijas PSR 17. šaha čempionāts sievietēm notika 1963. gadā Rīgā. Čempionātā nepiedalījās iepriekšējā gada čempione Zāra Nahimovska, bet viņas prombūtnē cīņa par uzvaru notika starp jaunajām šahistēm. Veiksmīgāka izrādījās Astra Ērgle (Klovāne), kas izcīnīja savu pirmo Latvijas PSR čempiones titulu. Viņas sīvākā sāncense izrādījās turnīra debitante Benita Vilerte (Vēja), kura atpalika par puspunktu un ieņēma otro vietu. Abas uzvarētājas nezaudēja nevienu partiju. Tikai 6. vietā palika daudzkārtējā Latvijas čempione Milda Lauberte, un šis čempionāts izrādījās pēdējais viņas karjerā.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1963. gada Latvijas PSR 20. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* "20. Latvijas PSR čempionāts 1963. gadā", Latvijas PSR CŠK izdevums, Rīga, 1963.
* Žurnāls "Šahs", Rīga, 1963.
1964. gada Latvijas čempionāts šahā

**1964. gada Latvijas šaha čempionāts** - Latvijas PSR 21. šaha čempionāts vīriešiem un Latvijas PSR 18. šaha čempionāts sievietēm.

## Turnīra gaita
Latvijas PSR 21. šaha čempionāts vīriešiem notika 1964. gadā Rīgā. Tāpat kā iepriekšējā gadā Aivars Gipslis vienīgais no turnīra dalībniekiem necieta nevienu zaudējumu un izcīnīja uzvaru turnīrā. Tas bija viņa septītais Latvijas PSR čempiona tituls. Turnīrā debitēja vēlāk daudzkārtējais Latvijas čempions šahā Alvis Vītoliņš.

Latvijas PSR 18. šaha čempionāts sievietēm notika 1964. gadā Rīgā. Lieliski startēja iepriekšējā gada čempione Astra Ērgle (Klovāne), kas uzvarēja pirmās 9 partijas. Līdz ar to pirmās vietas liktenis bija izšķirts. Pēc gada pārtraukuma čempionātā bija atgriezusies Zāra Nahimovska, taču viņa palika otrā. Jaunās paaudzes šahistes Benita Vilerte (Vēja) un Vija Rožlapa ieņēma trešo un ceturto vietu.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1964. gada Latvijas PSR 21. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* Žurnāls "Šahs", Rīga, 1964.
Dekteri

**Dekteri** ir ciems Rēzeknes novada Nautrēnu pagastā, bijušā Miglinieku pagasta administratīvais centrs. Pēc iedzīvotāju skaita ciems ir trešais lielākais visā pagastā, un tajā līdz 2018.gada 1.jūlijam atradās viena no divām pagasta bibliotēkām (pēdējos gados darbojās kā stacionārais Nautrēnu pagasta bibliotēkas Dekteru ārējās apkalpošanas punkts). 

Ciema apbūvi veido galvenokārt "Līvānu tipa" sērijveida savrupmāju rinda, atsevišķas lauku sētas, ražošanas ēkas, noliktavas un kūtis. Ciemā atrodas pārtikas un saimniecības preču veikals.

1972. gada 1. janvārī Dekteri bija  Miglinieku ciema padomes un kolhoza «Liesma» centrs.

Dekteros dzimis tēlnieks Antons Velikāns (1921_1991).

1897. gadā katoļu ciemā bija 7 sētas.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Teodors Ķirsis

**Teodors Ķirsis** (dzimis  Jelgavā, miris  Jaunzēlandē) bija latviešu uzņēmējs, sabiedriskais darbinieks un alpīnists. Sarakstījis divas grāmatas par alpīnismu.

Dzīves laikā vadīja apmēram 50 kalnu ekspedīciju.

## Dzīvesgājums
Mācījās Jaunpils vidusskolā, studēja Rīgas Politehniskajā institūtā (RPI). Studiju laikā 1968. gadā T. Ķirsis sāka nodarboties ar alpīnismu.
 
Kopš 1970. gada strādāja RPI Mašīnbūves iekārtu katedras laboratorijā par asistentu, vēlāk docentu, kļuva par katedras vadītāju un Industriālā biznesa sistēmu institūta direktoru. Līdztekus vadīja augstkalnu ekspedīcijas, uzkāpa visās PSRS virsotnēs, kas augstākas par 7000 metriem (Komunisma, Uzvaras, Koržeņevska, Ļeņina, Hantengri smailēs), par ko saņēma "Sniega leoparda" titulu.

Pēc Latvijas neatkarības atgūšanas strādāja zviedru kompānijas *NCC Industry Latvija* būvniecības servisa centrā, sākotnēji par direktoru, vēlāk — viceprezidentu.

 viņš kopā ar I. Zaulu un Ilgvaru Paulu uzkāpa 8167 metrus augstajā Dhaulāgiri virsotnē, kā arī vairākās citās Himalaju virsotnēs.  kopā ar Imantu Zaulu kā pirmie Latvijas alpīnisti uzkāpa pasaules augstākajā virsotnē Everestā (8848 m).

Līdz 2001. gada janvārim viņš bija sasniedzis visu kontinentu augstākās virsotnes.  programmas "7 virsotnes Latvijai" ietvaros, kāpjot Kuka kalnā Jaunzēlandē (3754 m vjl), viņš un pārējie trīs ekspedīcijas dalībnieki (Ilmārs Bernāns, Evija Ķirse, Aivars Prošenkovs) gāja bojā.

## Apbalvojumi
* Triju Zvaigžņu ordenis, trešā šķira (1996)

## Atsauces
Juris Podnieks

**Juris Podnieks** (dzimis , miris ) bija latviešu operators, režisors un kinoproducents.

## Dzīvesgājums
Juris Podnieks dzimis  Rīgā. Viņa tēvs bija diktors, daudzu kinožurnālu un dokumentālo filmu aizkadra balss Boriss Podnieks (1924—1995), savukārt māte Brigita Podniece bijusi zobu tehniķe. Bijis precējies ar Elgu Zandmani ir dēls Dāvis Podnieks.

1967. gadā sācis strādāt par operatora asistentu, pēc pieciem gadiem darbojās pie režisora Vadima Masa filmas "Latvijas PSR aizsargājamā flora". 1975. gadā absolvējis Vissavienības Valsts kinematogrāfijas institūta Operatoru fakultāti Maskavā. 1977. gadā sācis režisora karjeru ar darbu pie kinožurnāla. Viņš ir režisējis tādas filmas kā "Brāļi Kokari" (1978), "Puikas, zirgos!" (1979), Baltais "Ave Sol" (1979, LTV), "Strēlnieku zvaigznājs" (1982), "Komandieris" (1984), "Veļ Sīzifs akmeni" (1985), "Vai viegli būt jaunam?" (1986), "Mēs/Soviets" (1989), "Krustceļš/Homeland" (1990), "Pēcvārds" (1991), "Impērijas gals" (1991) un "Klusuma stunda" (1992). Filmu "Vai viegli būt jaunam?" gada laikā bija noskatījušies 28 miljoni skatītāju, tāpat tā tika demonstrēta vairāk nekā 80 valstīs. Četras J. Podnieka filmas tika atzītas par gada labākajām dokumentālajām filmām un saņēmušas Lielo Kristapu. Tāpat vairākas filmas saņēmušas balvas dažādos kinofestivālos.

Miris , noslīkstot Zvirgzdu ezerā, Kurzemē. Par viņa nāves apstākļiem ir tikušas izvirzītas vairākas versijas.

## Apbalvojums
2010. gadā par sevišķiem nopelniem Latvijas valsts neatkarības aizstāvēšanā Juri Podnieku pēc nāves apbalvoja ar Viestura ordeni un iecēla par Viestura ordeņa lielkrusta komandieri. Valsts prezidents Valdis Zatlers ordeni nodeva glabāšanā viņa tuviniekiem.

## Atsauces

## Ārējās saites

* Juris Podnieks filmas.lv
Santandera

**Santandera** () ir pilsēta Spānijas ziemeļos, Kantabrijas autonomā apgabala administratīvais centrs. To 26. gadā p.m.ē. dibināja romieši kā *Portus Victoriae Iuliobrigensium*.  Santanderai oficiāli tika piešķirts pilsētas statuss. Pilsētā valda okeāna mitrā tipa klimats. 2010. gadā pilsētā dzīvoja 181,6 tūkstoši cilvēku. Tajā atrodas apgabala lielākā universitāte — Kantabrijas Universitāte. Tāpat te ir bāzēts Spānijas *[[La Liga]]* futbola klubs *[[Racing de Santander]]*.

## Atsauces

## Ārējās saites

*
Viļānu rajons

**Viļānu rajons** bija Latvijas PSR administratīvi teritoriālā vienība. Izveidota 1949. gada 31. decembrī, apvienojot bijušā Rēzeknes apriņķa Viļānu pilsētu un Dricēnu, Gaigalavas, Galēnu (daļu), Makašēnu (daļu), Sakstagala un Viļēnu pagastu teritorijas. Rajona centrs atradās Viļānos. Rajons no 1952. līdz 1953. gadam ietilpa Daugavpils apgabalā. Rajons likvidēts 1962. gada 18. decembrī, tā teritoriju iekļaujot Madonas, Preiļu un Rēzeknes rajonos.

## Administratīvi teritoriālais iedalījums
Viļānu rajonā dibināšanas brīdī ietilpa 1 pilsēta un 27 ciema padomes:

### Teritoriālās izmaiņas
* 1951. gada 18. jūlijā likvidēti Ornicānu (pievienots Makūžu un Viļānu ciemiem) un Zirkaukas (pievienots Rikavas un Viļānu ciemiem) ciemi.

* 1956. gada 30. martā pievienoti likvidētā Varakļānu rajona Varakļānu pilsēta, Atspuku, Dekšāres, Murmastienes, Stirnienes, Upenieku un Varakļānu ciemi;
* 1957. gada 25. aprīlī Dricēnu, Pelsiņu un Puderu ciemi tika pievienoti Rēzeknes rajonam;
* 1959. gada 11. novembrī pievienoti likvidētā Maltas rajona Kruķu un Ružinas ciemi;
* 1960. gada 14. janvārī Kruķu un Ružinas ciemi tika pievienoti Rēzeknes rajonam.

Uz likvidēšanas brīdi rajonā bija 2 pilsētas un 15 ciema padomes:

## Atsauces
Ūdensbumba resnajam runcim

**"Ūdensbumba resnajam runcim"** ir 2004. gadā izdota Latvijas un Igaunijas kinokomēdija, kuras režisors ir Varis Brasla. Scenārijs balstīts uz vācu rakstnieces Irmgardes Keinas darbu “Meitene, ar kuru bērni nedrīkstēja draudzēties" (*Das Mädchen, mit dem die Kinder nicht verkehren durften*) Silvijas Brices tulkojumā. Filma ir par divām māsām, kuras tiek atstātas pie mātes māsas (Baiba Broka), kamēr abi vecāki ir aizbraukuši. Filmas darbība notiek Kuldīgā, Rīgā un Londonā. "Ūdensbumba resnajam runcim" pirmizrāde notika . Filma tika izrādīta 19 starptautiskos kinofestivālos un skatēs dažādās valstīs. 2005. gadā filma saņēma Lielo Kristapu kā gada labākā filma. Tāpat filma saņēmusi 2004. gada Čikāgas starptautiskā bērnu filmu festivāla diplomu, 2006. gadā galveno balvu Taizemes kinofestivālā.

## Atsauces

## Ārējās saites
Viļānu ciems

**Viļānu ciems** bija administratīvi teritoriāla vienība Viļānu rajonā. 1945. gada 2. novembrī Rēzeknes apriņķa Viļānu pagastā izveidoja Viļānu ciema padomi. 1949. gada 31. decembrī pēc pagasta likvidēšanas ciemu iekļāva Viļānu rajonā. 1951. gada 18. jūlijā Viļānu ciemam pievienoja likvidētā Ornicānu ciema kolhoza «Vienotā saime» un padomju saimniecības «Viļāni» teritoriju, ka arī — likvidētā Zirkaukas ciema kolhoza «Vienotā saime» teritoriju. 1954. gada 14. jūnijā Viļānu ciemam pievienoja likvidēto Makūžu ciemu. Ciemu likvidēja 1957. gada 7. janvārī, tā teritoriju iekļaujot Viļānu pilsētas sastāvā, izņemot kolhoza «Gaisma» teritoriju, kas tika pievienota Rikavas ciemam.

## Atsauces
Karvahala

**Karvahala** () ir neaktīva Čīles polārstacija Antarktīdā. Izvietojusies Adelaidas salas dienvidu galā Margeritas līča krastā. Staciju pārvalda Čīles Gaisa spēki, pētniecības darbus koordinē Čīles Antarktikas institūts (INACH).

## Adelaida
Staciju 1961. gada 3. februārī izveidoja Folklenda Salu Teritorijas dienests kā **Bāzi T** () vai **Adelaidu** *(Adelaide Station)*. Staciju sākotnēji bija plānots izveidot Rotera ragā Adelaidas salas dienvidaustrumos (apvidū, kur tagad atrodas Roteras stacija), bet ledus apstākļu dēļ kuģi divas sezonas nespēja nokļūt plānotajā vietā un staciju izveidoja pieejamākā vietā salas dienvidu galā. Uz ledāja  uz ziemeļiem no stacijas  augstumā tika ierīkots sniega lidlauks vieglajām lidmašīnām. Stacijā tika īstenotas pētniecības programmas ģeodēzijā, ģeoloģijā, glacioloģijā un meteoroloģijā, kā arī tā bija viens no galvenajiem ar aviācijas izmantošanu saistīto izpētes programmu centriem. 1970. gados ledājs, uz kura bija izvietots lidlauks, sāka sairt un 1977. gada 1. martā staciju slēdza, aktivitātes pārvietojot uz 1975. gadā atvērto Roteras polārstaciju. 1984. gada 14. augustā staciju nodeva Čīles valdībai.

## Karvahala
Pēc nodošanas Čīlei stacija tika pārdēvēta par godu Gaisa spēku pilotam leitnantam Luisam Tomasam Karvahalam Viljaroelam *(Luis Tomás Carvajal Villarroel)*, kurš gāja bojā aviācijas negadījumā Eduardofrejas aviācijas bāzē Karaļa Džordža salā. Stacija tika izmantota galvenokārt kā aviācijas atbalsta punkts līdz negadījumam, kad irstošā ledāja plaisā iekrita un gāja bojā lidlauka aviomehāniķis. Bāze netiek aktīvi izmantota, bet to regulāri apseko Čīles Gaisa spēki. Stacijas apvidū izveidojusies 2—3 tūkstošu kotiku kolonija. 2011./2012. gada sezonā Čīles antarktiskā ekspedīcija ar ledlauzi *Almirante Viel* veica izpēti, lai izvēlētos vietu jaunas stacijas izveidei Margeritas līča apvidū.

## Atsauces

## Ārējās saites

* Carvajal Station / Adelaide 		Island
* A Chef In The Antarctic. Field Trip Part 2 - Carvajal
Feria del Sol

thumbnail|235px|''Circo Monumental'' — vieta, kur noskaidro "Saules karalienes" titula saņēmēju
***Feria del Sol*** ( vai *Saules gadatirgus*), arī ***Carnaval Taurino de America*** (*Amerikas vēršu cīņu karnevāls*), ir festivāls, kas katru gadu februārī notiek Venecuēlas pilsētā Meridā. Festivālā laikā notiek karnevāls, vēršu cīņas, tirgošanās, koncerti, sporta pasākumi un "Saules karalienes" () noskaidrošana. *Feria del Sol* ir viens no lielākajiem ikgadējiem kultūras pasākumiem Venecuēlā.
Lazareva

**Lazareva** var būt:
* Krievu cilmes uzvārds (, no personvārda Lazars *(Лазарь)*; vīriešu dzimtē Lazarevs *(Ла́зарев)*). Cilvēki ar šo uzvārdu:
** Jeļena Lazareva (1972) — Latvijas politiķe;
** Tetjana Lazareva (1981) — ukraiņu cīkstone;
* Lazareva — ciems Pušas pagastā;
* Lazareva — bijusī PSRS polārstacija Antarktīdā.

## Skatīt arī
* *[[Lazarev]]*
Heavenly Guardian

***Heavenly Guardian***, zināma kā *Yukinko Daisenpuu ~Sayuki to Koyuki no Hie-Hie Daisoudou* Japānā un kā *Legend of Sayuki* Eiropā, ir šaušanas spēle, ko izstrādājis Starfish SD. Japānā spēli izdevis tās izstrādātājs, ASV to izdevis UFO Interactive Games, bet Eiropā to izdevis 505 Games. Spēle tika izdota priekš Wii un PlayStation 2 visos trīs reģionos.

## Ārējās saites
* GameSpot